El servei d´Escoletes està garantit per l´Ajuntament
01 març 2018

## El servei d´Escoletes està garantit per l´Ajuntament01 març 2018Última actualització: 14 juliol 2025

![](../gestion/img/escoletes.jpg)  
  

El **Departament de Polítiques Educatives** ha volgut llançar un missatge de tranquil·litat als usuaris de les Escoletes Municipals, després que l’empresa que gestiona el servei de forma provisional els haja enviat una circular amb d’errades significatives, tal i com ja va estar informada per l’Ajuntament.

        En primer lloc, mares i pares han de **preinscriure ara (no matricular)** els seus fills i filles per al curs vinent **de forma gratuïta**, no han de pagar res. Del procés de matriculació s’informarà en temps i forma i estarà tutelat pel departament d’Educació fins que es resolga el procés de licitació i els recursos que l’estan fent més llarg i complicat d’allò desitjat. Tot i això, el servei estarà garantit, ja que l’Ajuntament és el propietari i responsable últim de les escoletes.

        Pel que fa als preus, es recorda que encara no es poden anunciar per al curs vinent, ja que es fixaran en funció de l’oferta guanyadora del concurs públic per a l’adjudicació del servei que encara no ha finalitzat. En eixe moment serà quan varien els preus, no ara.

L'Ajuntament iniciarà en breu reunions informatives a totes les escoletes. Per a qualsevol dubte podeu posar-vos en contacte amb el Departament d'Educació: C. Tossal, 8 (4a planta), de dilluns a divendres, de 9 a 14 h. Telèfons: 96 295 96 60 - 96 295 94 63. e-mail: educacio@gandia.org

        El govern local lamenta que el PP, _“després de 20 anys de persecució i abandonament de l’educació pública, intente crear alarma i jugar a la confusió”_ dels usuaris de les Escoletes municipals.  

        D’altra banda, pel que fa a l’anunciada gratuïtat per a l’alumnat de 2 a 3 anys, el pròxim curs, l’Ajuntament està a l’espera de les instruccions de la Conselleria d’Educació i informarà en temps i forma els usuaris.

[Twittear](https://twitter.com/share)